Diari Oficial de la Generalitat Valenciana


Sumari del DOGV 3599, del 07-10-1999 (1999/8357)

ACORD de 27 de juliol de 1999, de la Comissió Territorial d'Urbanisme de València, que fa referència a la modificació de les Normes Subsidiàries de Museros respecte d'alineacions en la zona sud, sòl urbà de magatzems i serveis.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3599

Data del DOGV
:   07-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8357


Data del document
:   27-07-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Museros
    * pla d'urbanisme

ACORD de 27 de juliol de 1999, de la Comissió Territorial d'Urbanisme de València, que fa referència a la modificació de les Normes Subsidiàries de Museros respecte d'alineacions en la zona sud, sòl urbà de magatzems i serveis. [1999/F8357]
  
Vist l'expedient tramés per l'Ajuntament de Museros que fa referència a la modificació de les normes subsidiàries respecte d'alineacions en la zona sud, sòl urbà de magatzems i serveis, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà de l'acord del Ple de l'Ajuntament en la sessió celebrada el dia 4 de febrer de 1999. Durant el pertinent període d'exposició pública, es va presentar una al·legació que ha sigut estimada i va ser aprovat provisionalment pel Ple de l'Ajuntament el 4 de juny de 1999.
  
Segon
  
El projecte consta d'un document de justificació de la modificació i plànols.
  
Tercer
  
L'objecte del projecte és el desplaçament del carrer paral·lel a la carretera nacional 340 cap a l'oest, a fi d'adaptar l'ordenació a les antigues normes i arribar fins al límit natural situat a l'oest. Amb això, la parcel·la és també més gran.
  
Quart
  
Durant la tramitació de l'expedient, l'Ajuntament va sol·licitar informe al Consell Metropolità de l'Horta, sense que en conste l'emissió.
  
Cinqué
  
Museros té normes subsidiàries aprovades definitivament per la Comissió Territorial d'Urbanisme el 17 de desembre de 1997.
  
Sisé
  
La Comissió Informativa de la Comissió Territorial d'Urbanisme de València, en la sessió celebrada el 22 de juliol de 1999, va emetre un informe que fa referència al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa, a l'efecte del compliment del que estableix l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
La modificació es justifica per l'existència d'un error de dibuix, ja que el que ara es proposa es correspon amb la realitat tal com recollien les anteriors normes subsidiàries vigents.
  
Quart
  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva de les normes subsidiàries ?i de les modificacions- de municipis de menys de 50.000 habitants, de conformitat amb el que estableixen els articles 55.1 i 38.3, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha dit anteriorment, la Comissió Territorial d'Urbanisme, en la sessió celebrada el 27 de juliol de 1999, acorda
  
Aprovar definitivament la modificació de les Normes Subsidiàries de Museros, pel que fa a magatzems i serveis.
  
Contra la present resolució, que no posa fi a la via administrativa, es podrà interposar un recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.